open-index/open-wikipedia-markdown huggingface dataset:
Արտյուշա Մովսիսյան

**Արտյոմ Սարգսի Մովսիսյան** (), խորհրդային և հայ ֆուտբոլիստ, պաշտպան, մարզիչ։

Երևանի  օլիմպիական հերթափոխի հանրապետական մարզական մանկապատանեկան դպրոց սանը։ 1974-1975 թվականներին հանդես է եկել «Արարատի» դուբլի հեղինակ։ 1976-1981 թվականներին անցկացրել է 151 հանդիպում, երկու գոլ խփել ԽՍՀՄ առաջնությունում։ 1982 թվականին Հոկտեմբերյանի «Սպարտակի» կազմում խաղացել է երկրորդ լիգայում։ 1983-1986 թվականներին հանդես է եկել «Կոտայք» Աբովյանում առաջին և երկրորդ լիգաներում։ 1993 թվականին Դիլիջանի «Իմպուլսի» կազմում 13 հանդիպում է անցկացրել Հայաստանի առաջնությունում։

ԽՍՀՄ ժողովուրդների սպարտակիադայի մասնակից 1979 թվականին ԽՍՀ հավաքականի կազմում։

1990-ականների սկզբին և 2000-ականների սկզբին մարզել է Երևանի «Կիլիկիա» ակումբը։

## Ծանոթագրություններ

Կատեգորիա:Խորհրդային ֆուտբոլիստներ
Կատեգորիա:Հայ ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Իմպուլսի ֆուտբոլիստներ
Կատեգորիա:Հայ ֆուտբոլային մարզիչներ
Սակի Կումագաի

**Սակի Կումագաի** (熊谷 紗希 Кумагаи Саки, ), ճապոնացի ֆուտբոլիստ, իտալական «Ռոմա» ակումբի պաշտպան և Ճապոնիայի հավաքականի ավագ։ 2011 թվականի աշխարհի չեմպիոն, 2012 թվականի ամառային Օլիմպիական խաղերի արծաթե մեդալակիր։ ՈՒԵՖԱ-ի չեմպիոնների լիգայի կրկնակի հաղթող։

## Կարիերա
### Ակումբներ
Կումագայի կարիերայի առաջին պրոֆեսիոնալ ակումբը «Ուրավա Ռեդ Դայմոնդսն» էր, որի կազմում նա հաղթել Է Ճապոնիայի առաջնությունում։

2011 թվականից հանդես է եկել «Ֆրանկֆուրտում»։

2013 թվականից հանդես է գալիս «Լիոնում»։ 2016 թվականի Չեմպիոնների լիգայի եզրափակչում «Վոլֆսբուրգի» դեմ իրացրեց հաղթական հետխաղյա 11-մետրանոցը և ճանաչվեց հանդիպման լավագույն ֆուտբոլիստ։

2021 թվականի մայիսի 12-ին տեղափոխվել է Մյունխենի «Բավարիա»։

2023 թվականին տեղափոխվել է իտալական «Ռոմա»։

### Հավաքական
Ազգային հավաքականում հանդես է գալիս 2008 թվականից։ 2010 թվականին դարձել է Ասիական խաղերի չեմպիոն։ Ընդգրկվել է 2011 և 2015 թվականների աշխարհի առաջնությունների հավաքականի կազմում։

## Ձեռքբերումներ
### Ակումբ
**Ուրավա Ռեդ Դայմոնդս՝**
* Ճապոնիայի Չեմպիոն՝ 2009

**Օլիմպիկ Լիոն՝**
* ՈՒԵՖԱ Չեմպիոնների լիգայի հաղթող՝ 2015/16, 2016/17
* Ֆրանսիայի Չեմպիոն՝ 2013/14, 2014/15, 2015/16, 2016/17
* Ֆրանսիայի Գավաթակիր՝ 2014, 2015, 2016, 2017

### Հավաքական
**Ճապոնիա՝**
* Օլիմպիական խաղերի արծաթե մեդալակիր՝ 2012
* Աշխարհի չեմպիոն՝ 2011
* Աշխարհի առաջնության արծաթե մեդալակիր՝ 2015
* Ասիական խաղերի չեմպիոն՝ 2010

## Ծանոթագրություններ

Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:Կանանց ֆուտբոլի պաշտպաններ
Կատեգորիա:Ճապոնացի կին ֆուտբոլիստներ
Բեռնար Բոսանկետ

**Բեռնար Բոսանկետ** (, ), բրիտանացի փիլիսոփա, քաղաքական փիլիսոփայության վերաբերյալ աշխատությունների հեղինակ և 19-րդ դարի վերջի և 20-րդ դարի սկզբի Բրիտանիայում քաղաքական և սոցիալական գիտության հարցերում նշանավոր դեմք, առաջադրվել է գրականության Նոբելյան մրցանակի։

## Կենսագրություն և ժառանգություն
Սովորել է Օքսֆորդի Հարոու դպրոցում և Բալիոլ քոլեջում։ Ավարտելուց հետո ընտրվել է Օքսֆորդի Համալսարանի քոլեջի անդամ, որտեղ դասավանդել է 1870-1881 թվականներին։ Նա հրաժարական է տվել, որպեսզի իրեն նվիրի փիլիսոփայությանը։ 1881 թվականին նա տեղափոխվել է Լոնդոն, որտեղ դարձավ Սփոփող Միության և Լոնդոնի Էթիկական Միության ակտիվ անդամ։ 1902 -1908 թվականներին եղել է Սենտ Էնդրյուսի համալսարանի բարոյական փիլիսոփայության պրոֆեսոր։ 1911-1912 թվականներին դասախոսել է Էդինբուրգի համալսարանում։

Եղել է Մեծ Բրիտանիայի նեոհեգելյան փիլիսոփայական շարժման առաջնորդներից, նրա ստեղծագործությունները գրվել են հին հույն փիլիսոփաներ Պլատոնի և Արիստոտելի և գերմանացի փիլիսոփաներ Իմանուիլ Կանտի և Գեորգ Հեգելի գաղափարների ազդեցությամբ։ Պետության մասին Բոսանկետի տեսության համաձայն, ազգային պետությունը բարձրագույն արժեք է և «ամենակատարյալ անհատը», որն ունի անսահմանափակ իշխանություն առանձին քաղաքացիների վրա, այն ձևավորում է նրանց սոցիալական բարոյականությունը։

Նրա աշխատանքը ազդել է բազմաթիվ բրիտանացի փիլիսոփաների վրա, թեև նրա մահից հետո այն հաճախ է քննադատության ենթարկվել։

### Շարադրություններ
Հեղինակ է տրամաբանության, մետաֆիզիկայի, գեղագիտության և քաղաքականության վերաբերյալ աշխատությունների․

* Essentials of Logic. L., 1895;
* The Philosophical Theory of the State. L., 1899;
* A History of Aesthetics. L. — N. Y., 1904;
* Logic. Oxf., 1911;
* The Principle of Individuality and Value. L., 1912;
* The Meeting of Extremes in Contemporary Philosophy. L., 1921;

## Ծանոթագրություններ

## Արտաքին հղումներ

* Бозанкет, Бернард — статья в энциклопедии Кругосвет
* Статья в Стэнфордской философской энциклопедии.

Կատեգորիա:Անգլիացի փիլիսոփաներ
Կատեգորիա:Փիլիսոփաներ այբբենական կարգով
Կատեգորիա:Անգլիայի քաղաքական գործիչներ
Կատեգորիա:Քաղաքական փիլիսոփաներ
Կատեգորիա:Բրիտանական ակադեմիայի անդամներ
Կիրակոսյան

**Կիրակոսյան**, հայկական ազգանուն։

## Ազգանունը կրողներ
* Ազիզ Սամսոնի Կիրակոսյան (1905-1989), Երկրորդ համաշխարհային պատերազմի մասնակից։
* Ալբերտ Ավետիսի Կիրակոսյան (ծնվ. 1942), ֆիզիկոս։
* Ալեքսան Մաթևոսի Կիրակոսյան (1918-2007), կուսակցական և պետական աշխատող։
* Ալիսիա Գուրգենի Կիրակոսյան (1936-2014), բանաստեղծուհի։
* Աղասի Ջահանի Կիրակոսյան (1955-2022), իրավապահ մարմինների գործիչ։
* Անահիտ Ալեքսանդրի Կիրակոսյան (ծնվ. 1990), դերասանուհի, հաղորդավարուհի, երգչուհի։
* Անահիտ Սերգեյի Կիրակոսյան (ծնվ. 1947), երաժիշտ, մանկավարժ։
* Անուշ Մեսրոպի Կիրակոսյան (ծնվ. 1957), քանոնահար, մանկավարժ, դասախոս, ժուռնալիստ։ 
* Ավետիս (Ավետիք) Կիրակոսյան (ծնվ. 1983), ֆուտբոլիստ։
* Արթուր Գրիշայի Կիրակոսյան (ծնվ. 1961), հաղորդավար, մեկնաբան։
* Արտաշես Աշոտի Կիրակոսյան (ծնվ. 1977), պետական գործիչ։
* Արման Ջոնի Կիրակոսյան (1956-2019), քաղաքական գործիչ, դիվանագետ, պատմաբան։
* Արմեն Արամի Կիրակոսյան (ծնվ. 1960), ՀՀ ԱԺ նախկին պատգամավոր։
* Արշավիր (Արշալույս, Արշո) Սիմոնի Կիրակոսյան (1940-2016), նկարիչ, խեցեգործ։
* Բարսեղ Կիրակոսյան (ծնվ. 1982), ֆուտբոլիստ։
* Գագիկ Տիգրանի Կիրակոսյան (ծնվ. 1955), ճարտարագետ-էլեկտրիկ։
* Գոռ Կարոյի Կիրակոսյան (ծնվ. 1981), ռեժիսոր, դերասան, մոնտաժող, սցենարիստ, պրոդյուսեր։
* Գևորգ Դավիթի Կիրակոսյան (1996-2020), սպա։
* Գրիգոր Եղիշի Կիրակոսյան (1936-2020), տնտեսագետ։
* Եղիշե Գրիգորի Կիրակոսյան (ծնվ. 1982), պետական գործիչ, իրավաբան
* Զավեն Թադևոսի Կիրակոսյան (ծնվ. 1936), ֆիզիկոս։
* Էմիլ Գարիկի Կիրակոսյան (ծնվ. 1999), դերասան։
* Լեյլա Զենիկի Կիրակոսյան (ծնվ. 1941), դերասանուհի։
* Լևոն Մարտինի Կիրակոսյան (1928-2009), գրականագետ, լրագրող։
* Լուսինե Պարույրի Կիրակոսյան (1946-2023), դերասանուհի։
* Կարինե Գեղամի Կիրակոսյան (ծնվ. 1960), պետական և քաղաքական գործիչ։
* Հայկ Ստեփանի Կիրակոսյան (ծնվ. 1962), կինոօպերատոր, ռեժիսոր։
* Հասմիկ Պարույրի Կիրակոսյան (1942-2021), մշակութային գործիչ։
* Հարություն Գրիգորի Կիրակոսյան (1913-անհայտ), մանկավարժ։ 
* Հովսեփ Գեղամի Կիրակոսյան (1988-2016), ապրիլյան Քառօրյա պատերազմի հերոս։
* Հրայր Մեսրոպի Կիրակոսյան (1961-1992), օդաչու-հրամանատար, Արցախյան ազատամարտի մասնակից։
* Միխայիլ Մերուժանի Կիրակոսյան (ծնվ. 1985), լուսանկարիչ։
* Նազարեթ Կիրակոսյան (ծնվ. 1939), բանաստեղծ, արձակագիր։
* Նարեկ Ստեփանի Կիրակոսյան (ծնվ. 1987), բանաստեղծ։
* Նարինե Կիրակոսյան (ծնվ. 1972), տնտեսագետ։
* Շիրազ Վլադիմիրի Կիրակոսյան (ծնվ. 1954), պետական գործիչ։
* Պոլ Մանուկի Կիրակոսյան (1926-1993), նկարիչ։
* Ջոն Սահակի Կիրակոսյան (1929-1985), պատմաբան, քաղաքական գործիչ։
* Ռիչարդ Կիրակոսյան (ծնվ. 1965), քաղաքական, ռազմական վերլուծաբան, փորձագետ։
* Սահակ Կիրակոսյան (1895-1970), լրագրող։
* Վրեժ Սարիբեկի Կիրակոսյան (ծնվ. 1983), նկարիչ, գրող, մոտիվացիոն հռետոր։
* Ֆրունզիկ Ասատուրի Կիրակոսյան (1943-2012), բանաստեղծ, թարգմանիչ։

## Հաստատություններ
* Ջոն Կիրակոսյանի անվան թիվ 20 դպրոց, հանրակրթական դպրոց Երևանի Կենտրոն վարչական շրջանում։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Շուկայի հրապարակ (Բաքու)

**Շուկայի հրապարակ** (),  12-13-րդ դարերին Բաքվի Իչարի Շահար թաղամասում կառուցված պատմաճարտարապետական համալիր։ Ըստ  2001 թվականի օգոստոսի 2-ի ադրբեջանական կառավարության № 132 որոշման՝ շուկայի հրապարակը գրանցվել է որպես ազգային ճարտարապետական հուշարձան:

## Պատմություն
Հրապարակը նշված է եղել Բաքվի հին հատակագծերի վրա և հայտնաբերվել է 1964 թվականի պեղումների արդյունքում։

Հնագիտական պեղումների արդյունքում գրեթե ամբողջությամբ հայտնաբերվել են հրապարակի ընդհանուր ուրվագիծը և մասամբ կամարասրահը։ 1964 թվականին Շամիլ Ֆաթուլլաևի գլխավորությամբ ռեստավրացիայի ժամանակ վերականգնվել է կամարասրահը, իսկ հրապարակը՝ բարեկարգվել: Շինության կամարասրահը այն քչերից է, որ հենվում է ուղղահայաց խարիսխի և խոյակի բլոկի վրա կառուցված քարե սյուների վրա:

Հարավային կողմից հրապարակը ասսիմետրիկ կոմպոզիցիայով շրջապատում է մզկիթը։ 1806 թվականին Բաքուն գրավելուց հետո ռուս զինվորականները մզկիթը դարձրել են եկեղեցի։ Սովետական շրջանում և՛ մզկիթը, և՛ եկեղեցին քանդվել են:

Հնագիտական պեղումների արդյունքում հայտնաբերվել է ևս 52 գերեզման, որոնցից մի քանիսում հուղարկավորումը երկու անգամ է կատարվել։ Հայտնաբերված տապանաքարերը ունեն խոյի քարե արձանների և կոթողների տեսք, ինչպես նաև փորագիր զարդանախշեր:

## Պատկերասրահ

Baku, Azerbaiyán, 2016-09-26, DD 02.jpg|
Antique era Caucasian Albanian stone idols in Ichery sheher.JPG|
Bazar meydanı 2.JPG|
Centro histórico, Baku, Azerbaiyán, 2016-09-26, DD 221-223 HDR.jpg|
Stone figure maidens tower baku.jpg|
"Sandugas" in Bazar Square 2.JPG|
"Ram-shaped gravestones" in Bazar Square.JPG|


## Արտաքին հղումներ
* 

## Ծանոթագրություններ

Կատեգորիա:13-րդ դարի հիմնադրումներ
Կատեգորիա:Բաքվի տեսարժան վայրեր
Կատեգորիա:Իսլամական ճարտարապետություն
Արա Մարտիրոսյան

**Արա Մարտիրոսյան** (), հայ էստրադային երգիչ, երգահան, դաշնակահար։

## Կենսագրություն
Արա Մարտիրոսյանը ծնվել է Երևանում, 1977 թվականի հունիսի 3-ին։ Միջնակարգ կրթություն է ստացել Երևանի Կիրովի անվան թիվ 12 միջնակարգ դպրոցում։ Դրան զուգահեռ երաժշտական կրթություն է ստացել Արմեն Տիգրանյանի անվան երաժշտական դպրոցում, այնուհետև` Երևանի էստրադային և ջազային արվեստի պետական քոլեջիի դաշնամուրային բաժնում, որն էլ ավարտել է 1998 թվականին։ Նույն թվականին ընդունվել է Երգի պետական ​​թատրոն։ Երգչի առաջին տեսահոլովակը նկարահանվել է 1999 թվականին։ 2002 թվականին թողարկվել է նրա «Кореша» ալբոմը, որտեղ ընդգրկվել է 10 ռուսերեն երգ։

2004 թվականին Արա Մարտիրոսյանը Նովոռոսիյսկում մասնակցել է «Морской изгиб» փառատոնին և արժանացել մրցանակի։ Նույն թվականին մասնակցել է նաև «Հայաստանի տարվա երգ» մրցույթին։

2001-2005 թվականներին երգել է Երևանի «Օպերա» ակումբում։

2005 թվականից բնակվել է ԱՄՆ-ում։ Ունի որդի՝ Ալլան Մարտիրոսյանը, ով բնակվում է Միացյալ Նահանագաներում:

Արա Մարտիրոսյանը մահացել է 2023 թվականի դեկտեմբերի 15-ին Երևանում, 46 տարեկան հասակում։ Պատճառը՝ սրտի կանգ։

## Սկավառակագրություն
* Кореша (2002)
* Ներիր (2006)
* Հավատա (2016)

## Ծանոթագրություններ

## Արտաքին հղումներ
*Լյուբով Ուսպենսկայան՝ Արա Մարտիրոսյանի մասին. Ես քեզ միշտ կհիշեմ
*Концерт Ары Мартиросяна и Саро Товмасяна
* Կյանքից հեռացել է երգիչ Արա Մարտիրոսյանը

Կատեգորիա:Հայ երգիչներ
Կատեգորիա:Հայ դաշնակահարներ
Կատեգորիա:Դաշնակահարներ
Կատեգորիա:Հայ երգահաններ
Թխված խնձորներ

thumb|Սև սալորաչրով և մեղրով լցոնված թխված խնձորներ

**Թխված խնձորներ,** քաղցր ուտեստ է խնձորներից։ Օգտագործվում են մանկական սնունդում և դիետիկ սննդակարգում։

Սերմերից մաքրված խնձորները թխում են ջեռոցում տապակի մեջ։ Ռուսական խողանոցում խնձորները լցոնում են շաքարավազով կամ մուրաբայով կամ դեղնուցով և շաքարավազով հարած ընդեղենի խառնուրդով, Գերմանիայում խնձորները թխելուց առաջ լցնում են նարնջի ջեմ, ցուկատ, չամիչ, ռոմ։ Թխված խնձորները մատուցվում են ամանների մեջ՝ վրան շաղ տալով շաքարի փոշի կամ շաքարի օշարակ, մեղր, կամ հարած սերուցք կամ վանիլային սոուս։ Խնձնորները նաև թխում են խմորի մեջ։ Որպես հիմնական ուտեստ թխած խնձորները լցոնում են մսով կամ մատուցում առանց քաղցրի, որպես խավարտ հիմնական ուտեստի հետ։

Գերմանիայում շաքարավազով ու դարչինով թխված խնձորները (՝ «տապակած խնձորներ») առավել հայտնի են ձմռանը՝ հատկապես նախատոնական օրերին, դրանք ավանդական հյուրասիրություն են համարվում Սուրբծննդյան շուկայում։ Բոլոր գերմանացիներին լավ հայտնի է Ֆ․ Գյոգելի 1901 թվականի «Թխված խնձորներ» մանկական բանաստեղծության խոսքերը, որը հարավային գերմանական բարբառում դասական է։ Փայտի վառարանների անհետացման հետ Գերմանիայում թխված խնձորները կորցրին իրենց նախկին հայտնիությունը։ Շվեյցարական խոհանոցի թխված խնձորները՝ ամենահին և ամենահայտնի քաղցր ուտեստներից մեկն է։ Ցյուրիխի բաղադրատոմսի համաձայն՝ խնձորները լցնում են ընկույզի և չամիչի խառնուրդով՝ համեմված կիտրոնի կեղևով և սերուցքով, և, վերևից դնելով մի կտոր կարագ, թխում են սպիտակ գինիով կամ խնձորօղիով պատված թխման թերթիկի վրա։

Թեֆին «Նախատոնական» պատմությունում գերմանական մանկական գրքի օրինակով ցույց է տալիս գերմանական և ռուսական ուտելեղենի մշակույթների տարբերությունը․ Հենրի անունով գերմանացի չարաճճի տղային պատժում են այն բանի համար, որ թողեցին նրան առանց ճաշի, այն ժամանակ, երբ «նրա քույրերն ու եղբայրները ուտում էին տավարի մսով համեղ սոուսները,  նա ստիպված էր բավարարվել թխված խնձորով և մի բաժակ շոկոլադով», մինչ ռուս երեխաները այդպիսի պատիժը երջանկություն կհամարեին։

## Ծանոթագրություններ

## Գրականություն
* 
* 
* 
* 
* 
* 
* 

Կատեգորիա:Գերմանական աղանդեր
Կատեգորիա:Խնձորով ուտեստներ
Կատեգորիա:Ռուսական խոհանոց
Երևանի պատմամշակութային ժառանգությունը (ժողովածու)

**«Երևանի պատմամշակութային ժառանգությունը»** (), «Պատմամշակութային ժառանգության գիտահետազոտական կենտրոն» ՊՈԱԿ-ի գիտական խորհրդի որոշմամբ և Հայաստանի ԿԳՄՍ նախարարության դրամաշնորհով հրատարակված անգլերեն ժողովածու, որը լույս է տեսել 2023 թվականին։ Ժողովածուի խմբագիրն է՝ լեզվաբան, ձեռագրագետ, բանասիրական գիտությունների թեկնածու Խաչիկ Հարությունյանը։ Ժողովածուի հոդվածագիրներն են՝ Հակոբ Սիմոնյանը, Միքայել Բադալյանը, Աշխեն Ջուլֆալակյանը, Գևորգ Գյուլամիրյանը, Անահիտ Գրիգորյանը, Արսեն Հարությունյանը, Իվեթ Թաջարյանը, Արմեն Ասատրյանը, Գրիգոր Նալբանդյանը, Հովհաննես Սանամյանը, Մարիետա Գասպարյանը և Կարեն Բալյանը։ Գրքի, շապիկի և լուսանկարների ձևավորումը՝ Անահիտ Խանզադյանի։

## Բովանդակություն
Ժողովածուն բաղկացած է 12 գիտահանրամատչելի հոդվածներից, որոնցում ամփոփ ներկայացվում են Հայաստանի մայրաքաղաք Երևանի պատմության և մշակույթի հատկանշական դրվագները։ Ժողովածուում տեղ են գտել Երևանի ինչպես հին և միջին, այնպես էլ խորհրդային և հետխորհրդային շրջանների պատմությանն ու կենցաղին առնչվող նյութեր, որոնք առանձին դեպքերում բոլորովին նոր տեսանկյունից են ներկայացնում Երևանը։ Ժողովածուն հագեցած է համապատասխան քարտեզագրական նյութերով և 100-ից ավելի լուսանկարներով, որոնք առավել պատկերավոր են դարձնում մատուցվող նյութը։

Ժողովածուում տեղ գտած հոդվածները․
# «Երևան քաղաքի նախաուրարտական ժամանակաշրջանի պատմամշակութային ժառանգությունը», Հակոբ Սիմոնյան 
# «Երևանը երկաթե դարում», Միքայել Բադալյան
# «Հին Երևանի ոռոգման համակարգը», Աշխեն Ջուլֆալակյան, Գևորգ Գյուլամիրյան
# «Երևանի միջնադարյան հուշարձանները», Անահիտ Գրիգորյան
# «Երևան տեղանվան հիշատակումները հայ միջնադարյան վիմագրերում», Արսեն Հարությունյան
# «Միջնադարյան Երևանի և նրա մերձակայքի ձեռագրական ժառանգությունը», Խաչիկ Հարությունյան
# «Պարսկական հուշարձանները որպես Երևանի պատմության վավերագրեր (արվեստաբանական ակնարկ)», Իվեթ Թաջարյան
# «Երևանի Կապույտ մզկիթի վերածնունդը», Գրիգոր Նալբանդյան
# «Երևանը օտար ուղեգիրների նոթերում», Արմեն Ասատրյան
# «Երևանի քաղաքաշինության հիմնական փուլերը», Հովհաննես Սանամյան
# «Նախախորհրդային Երևանի ճարտարապետական դիմագիծը», Մարիետա Գասպարյան
# «Երևան․ ժամանակակից ճարտարապետության 100 տարին՝ 1919-2023», Կարեն Բալյան։

## Ծանոթագրություններ

Կատեգորիա:2023 գրքեր
Կատեգորիա:Անգլերեն գրքեր
Կատեգորիա:Երևանի պատմություն
Կատեգորիա:Ժողովածուներ
Ժուն Իժեն

**Ժուն Իժեն** (,), չինացի ձեռնարկատեր, պետական գործիչ, միլիարդատեր, Չինաստանի Ժողովրդական Հանրապետության փոխնախագահ (1993-1998 թթ)։
Նրան անվանում էին «կարմիր կապիտալիստ»։ 2000 թվականի Forbes-ի վարկածով Չինաստանի ամենահարուստ գործարարը (1,9 միլիարդ դոլար կարողությամբ)։ Նրան նաև անվանում էին «նախկին կապիտալիստին բանվորի վերածելու տիպիկ օրինակ»։ CITIC Group ընկերության հիմնադիր (1978թ), ղեկավար։ 1985 թվականից Չինաստանի կոմունիստական կուսակցության անդամ։
Ինչպես նշել է Վադիմ Շաբալինը, նա եղել է «ազգային կապիտալը ՉԺՀ քաղաքականության փոխակերպելու խորհրդանիշը»։

## Կենսագրություն
1930-ականների Չինաստանի ամենահարուստ մարդկանցից մեկի՝ Ժուն Դեշենի որդին է, ում իր եղբոր՝ Ժուն Ցոնջինի հետ կոչում էին «Ալլյուրի և տեքստիլի արքաներ»։ Նրանք «Ֆունֆեն» մասնավոր ալրաղացի տերերն էին, որը իր բացման պահին՝ 1900 թվականին ամենամեծն էր Արևելյան Ասիայում, իսկ 60-ականներին այն դարձավ Շանհայի ալրաղաց։

Մինչև Չինաստանի Ժողովրդական Հանրապետության ձևավորումը նա երկրի ամենահարուստ տեքստիլ մագնատներից էր։ Նա սերում է հայտնի արդյունաբերողների Ժոն ընտանիքից (մինչ Չինաստանի ազատագրումը նրանք ունեին 24 ձեռնարկություն՝ տեքստիլ, ներկարարական և տպագրական, ալյուր ֆրեզերային, մեխանիկական)։
1956 թվականին նա իր գործարաններն ու ընտանեկան կապիտալը փոխանցեց կառավարությանը։

50-ական թվականներին եղել է Շանհայի փոխքաղաքապետ։ Ավելի ուշ՝ տեքստիլ արդյունաբերության փոխնախարար, Արդյունաբերողների և առևտրականների համաչինական ասոցիացիայի նախագահ, 5-րդ «Չինաստանի ժողովրդական քաղաքական խորհրդատվական համաժողովի» նախագահի տեղակալ, 6-րդ և 7-րդ «Համաչինական ազգային ժողովրդական կոնգրեսի» մշտական ​​կոմիտեի նախագահի տեղակալ (1983 -1988, 1988 -1993)։ 1988-1993 թվականներին ղեկավարել է «Արդյունաբերողների և առևտրականների համաչինական ֆեդերացիան»։ 1993 թվականից մինչև 1998 թվականը Չինաստանի Ժողովրդական Հանրապետության նախագահի տեղակալ։

Ճնշվել է մշակութային հեղափոխության ժամանակ, հետագայում ռեաբիլիտացվել։
Տնտեսական բարեփոխումների ակտիվ ջատագովը՝ 1978 թվականին միացել է Դեն Սյաոպինի թիմին։
1979 թվականի հոկտեմբերի 4-ին Չինաստանում հիմնել է Միջազգային միջնորդ ներդրումային ընկերությունը և դարձել ընկերության խորհրդի նախագահ։
Հիշատակված է Մարգարեթ Թետչերի «Պետության ղեկավարման ​​արվեստը» գրքում, ինչպես նաև Դմիտրի Շեպիլովի հուշերում՝ «Անհամաձայնեցված. Հիշողություններ»։

Որդին՝ Ռոն Չժիյանը (Լարի Յունգ), 2000 թվականին դարձել է Forbes-ի առաջին չինացի միլիարդատերը։

## Ծանոթագրություններ

## Արտաքին հղումներ
* Վլադիմիր Գավրիլով. Չինաստանում մահացել է Չինաստանի Ժողովրդական Հանրապետության նախկին փոխնախագահ Ժոն Իժենը։ (2005 թվական, հոկտեմեբրի 27)

Կատեգորիա:Չինաստան
Կատեգորիա:Չինաստանի քաղաքական գործիչներ
Կատեգորիա:Չինացի գործարարներ
Կատեգորիա:Չինացիներ
Կատեգորիա:Ռուդիկ Ղարիբյանի հիշատակին նվիրված հոդվածներ
Հարություն Մինասյան (ֆուտբոլիստ)

**Հարություն Մինասի Մինասյան** (), խորհրդային և ֆրանսիացի ֆուտբոլիստ, կիսապաշտպան։ ԽՍՀՄ սպորտի վարպետ։

Սկսել է խաղալ Երևանի «Արարատի» դուբլում 1972 թվականին։ 1974-1979 թվականներին ԽՍՀՄ առաջնությունում ակումբի կազմում անցկացրել է 51 հանդիպում, խփել 4 գոլ։ 1976 թվականի գարնանային առաջնության արծաթե մեդալակիր։ 1976 թվականի ԽՍՀՄ Գավաթի կիսաեզրափակչի մասնակից, հաղթական գոլ է խփել «Դնեպրի» դարպասը (2:1)։

Այնուհետև բնակվել է Ֆրանսիայում, խաղացել «Մարսել» (1980-1981), «Սեն դյու» (1981-1982, 1983-1988), «Լիմոժ», «Օբան» (1989-1995) ակումբներում։

## Ծանոթագրություններ

 
Կատեգորիա:Արարատի ֆուտբոլիստներ
Կատեգորիա:Բնօրինակում անաղբյուր հոդվածներ
Կատեգորիա:ԽՍՀՄ սպորտի վարպետներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլային մարզիչներ
Կատեգորիա:Ֆրանսիացի ֆուտբոլիստներ
Little Things (երգ, ABBA)

**«Little Things»**, շվեդական ABBA խմբի երգը, որը ձայնագրվել է 2021 թվականին նրանց «*Voyage*» իններորդ ստուդիական ալբոմի համար։ Երգի հեղինակը և պրոդյուսերն են Բեննի Անդերսոնը և Բյորն Ուլվաուսը։ 2021 թվականի դեկտեմբերի 3-ին երգը թողարկվել է որպես ալբոմի աջակցման չորրորդ սինգլ։

## Երգի մասին
2021 թվականի դեկտեմբերին հայտարարվել է, որ երգից ստացված ողջ շահույթը հաջորդ հինգ տարիների ընթացքում տրամադրվելու է ՅՈՒՆԻՍԵՖ-ին, ՄԱԿ-ի գործակալությանը, որը պատասխանատու է ամբողջ աշխարհի երեխաներին մարդասիրական և զարգացման օգնություն տրամադրելու համար։ 1979 թվականին խումբը նաև «Chiquitita» սինգլի իրենց հոնորարներն է նվիրաբերել ՅՈՒՆԻՍԵՖ-ին՝ ի նշան այդ տարին «Երեխայի միջազգային տարի» հռչակվելու։

Նկարագրված որպես «քնքուշ խորհրդածություն սուրբծննդյան առավոտի ուրախության և տարվա այս հատուկ ժամանակահատվածում ընտանեկան ժամանցի մասին»․ «Little Things»-ը մի կնոջ մասին է, որը արթնանում է Սուրբ Ծննդյան առավոտյան և մտածում այն ուրախության մասին, որը տոնը բերում է իրեն և իր ընտանիքին և բոլոր «մանրուքների» մասին, որոնք առանձնահատուկ են դարձնում Սուրբ Ծնունդը։ Վերջում ելույթ է ունենում Ստոկհոլմի միջազգային դպրոցի մանկական երգչախումբը։

## Տեսահոլովակ
Երգի լիրիկական տեսահոլովակը թողարկվել է ABBA-ի YouTube-ի պաշտոնական ալիքում 2021 թվականի նոյեմբերի 5-ին։ Այն նկարահանել է Մայք Անդերսոնը, պրոդյուսերն է՝ Նիք Բարեթը *Able* պրոդյուսերական ընկերությանից։

2021 թվականի դեկտեմբերի 3-ին խմբի YouTube ալիքում հրապարակվել է երգի պաշտոնական տեսահոլովակը, որում ներկայացված է երգի ընդլայնված տարբերակը (հավելյալ մասեր երգչախմբից առաջ և հետո)։ Տեսահոլովակում խմբի անդամները չկան։ Ռեժիսորը Սոֆի Մյուլլերն է։

## Չարթեր

## Թողարկման պատմություն

## Ծանոթագրություններ

Կատեգորիա:2021 սինգլներ
Կատեգորիա:Սուրբծննդյան երգեր
Բրահա Ֆուլդ

**Բրահա Ֆուլդ** (ծննդյամբ՝ **Բարբարա Ֆուլդ**, ), հրեական դիմադրության կին մարտիկ, որը մահացել է Հոլոքոստի հրեա փախստականներին Պաղեստին հասցնելու փորձի ժամանակ։ Նա առաջին հրեա զինվորն էր, որը սպանվել է բրիտանացիների հետ նախապետական (մինչև Իսրայել պետության ստեղծումը) հակամարտության ժամանակ։

## Կենսագրություն
Բարբարա Ֆուլդը ծնվել է 1927 թվականին Գերմանիայի Բեռլին քաղաքում։ Նրա հայրը ծառայել է գերմանական բանակում։ Առաջին համաշխարհային պատերազմի ժամանակ նա չի կարողացել հաշտվել իր հրեական և գերմանական ինքնություն հետ և ինքնասպան է եղել։ Ֆուլդի ավագ քույրը՝ Հանելորը, որը նաև հայտնի է եղել որպես «Պետրա» (1923–2008, հետագայում՝ տիկին Մորթոն Նեցորգ), հակասեմականությունից խուսափելու համար ուղարկվել է Միացյալ Նահանգներ։

1939 թվականին Ֆուլդը թողել է Գերմանիան և մոր հետ ներգաղթել Պաղեստին, որտեղ Ֆուլդը հայտնի դարձել որպես Բրաչա, այլ ոչ թե Բարբարա։ Ֆուլդի մայրը՝ Շառլոտա «Լոտտ» Ֆուլդը, բացել է հրուշակեղենի խանութ։

## Զինվորական կարիերա
1944 թվականին միջնակարգ դպրոցն ավարտելուց հետո՝ 16 տարեկանում, Ֆուլդը միացել է Պալմախին՝ բրիտանացիների հետ համագործակցող էլիտար հրեական զորամասին։ Նա նշանակվել է «էն» ընկերությունում և տեղակայվել Երուսաղեմի մոտ գտնվող Կիրյաթ Անավիմում։ Նրան անվանել են նշանավոր կուրսանտ և այն սակավաթիվ կանանցից մեկը, որը մարզվել է որպես ջոկատի ղեկավար։ Տասնութ տարեկանում նա դարձել է սպա։ Ֆուլդը սկզբում հրահանգել է կին զինվորներին, իսկ հետո նշանակվել մի քանի դասակի և զորամասերի հրամանատար։ Ֆուլդը սիրային հարաբերություններ է սկսել Պալմախի մեկ այլ զինվորի՝ Գեդեոն Պելիի հետ։

Երկրորդ համաշխարհային պատերազմի ավարտին բրիտանացիները փորձել են կասեցնել Հոլոքոստի հրեա փախստականների Պաղեստին ժամանելը, ինչին համար Պալմախի զինյալները սկսել են ապստամբել բրիտանացիների դեմ։ Նրանք կազմակերպել են դիվերսիաներ և հարձակվել բրիտանական բանակի վրա՝ միաժամանակ օգնել անօրինական կերպով հրեա ներգաղթյալներին Պաղեստին տեղափոխել։

## Մահ և հիշատակում
1946 թվականի մարտին Պաղեստին պետք է ժամաներ Իտալիայից անօրինական հրեա ներգաղթյալների նավը։ Ֆուլդը և նրա ջոկատը ուղարկվել են պաշտպանելու այն հատվածը, որտեղով ներգաղթյալները պետք է տեղ հասնեին։ Մինչ նավի ժամանումը այն գրավել են բրիտանացիները և ուղարկել Ատլիտ։ Շուտով բրիտանական տանկային ստորաբաժանման և Ֆուլդի ջոկատի միջև սկսվել է փոխհրաձգություն։ Փոխրաձգության ընթացքում Ֆուլդը ծանր վիրավորվել է։ Բժշկական օգնություն ցուցաբերելու փոխարեն նրան տեղափոխել են ոստիկանական բաժանմունք՝ հարցաքննության, և դրանից կարճ ժամանակ անց՝ 1946 թվականի մարտի 26-ին, նա մահացել է ստացած վերքերից։
[thumb|Բրահա Ֆուլդի անվան փողոց [Թել Ավիվում|195x195px]]

thumb|слева|Ֆուլդին նվիրված հուշատախտակ|alt=|200x200px
Ֆուլդն առաջին հրեա զինվորն էր, որը սպանվել է մինչպետական ​​հակամարտության ժամանակ բրիտանացիներին դիմադրելիս։ Նրա մահից վեց ամիս անց անօրինական հրեա ներգաղթյալներ տեղափոխող նավը ստացել է  «S.S. Bracha Fuld» անունը։ Նրա մասին գրվել է երգ՝ «Մենք եկել ենք այստեղ», Թել Ավիվ քաղաքում նրա պատվին անվանվել է փողոցը։

## Ծանոթագրություններ

## Արտաքին հղումներ
* Fuld Family Papers at the Bentley Historical Library (University of Michigan)
Հյուսիսային Խորասան

**Հյուսիսային Խորասան օսթան** (` *Օսթան-է Խորասան-է Շոմալի*) օսթան (նահանգ) Իրանի հյուսիս-արևելքում, Իրանի 31 օսթաններից մեկը։ Հարավ-արևելքից սահմանակից է Ռազավի Խորասան, հարավ-արևմուտքից` Սեմնան, արևմուտքից` Գոլեստան օսթաններին, հյուսիսից` Թուրքմենստանին։ Օսթանի տարածքը կազմում է , բնակչությունը վերջին մարդահամարի տվյալներով` ։ Վարչական կենտրոնը Բոջնուրդ քաղաքն է։

Օսթանը ձևավորվել է 2004 թվականին, երբ Իրանի խոշորագույն օսթան Խորասանը բաժանվել է երեք օսթանների` **Հյուսիսային Խորասան**, Ռազավի Խորասան և Հարավային Խորասան։  2014 թվականից օսթանը մասն է կազմում Իրանի 5-րդ տարածաշրջանի, որի կենտրոնը Մաշհադ քաղաքն է։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 791 930 մարդ` 198 626 տնային տնտեսություններում։ 2011 թվականի մարդահամարը հաշվառել էր 867 727 մարդ, որոնք ապրում էին 240 885 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր 863 092 մարդ` 254 747 տնտեսություններում։

Տասը հազարից ավել բնակչություն ունեցող քաղաքներն են Բոջնուրդը (բնակչությունը 2016 թվականի դրությամբ` 228 931 մարդ), Շիրվանը (82 689 մարդ), Էսֆարայենը (59 490 մարդ), Աշքանեն (25 104  մարդ), Ջաջարմը (19 580  մարդ), Ֆարուջը (12 061  մարդ), Գարմեն (10 933  մարդ)։ Ընդհանուր առմամբ 2016 թվականի դրությամբ քաղաքներում ապրում էր 484 346 մարդ կամ օսթանի բնակչության 56,1%-ը։

Բնակիչները հիմնականում շիա իսլամ դավանող պարսիկներ են, Խորասանի քրդեր, Խորասանի թուրքեր և սուննի իսլամ դավանող թուրքմեններ։

## Վարչական բաժանում
Օսթանը բաժանված է 10 շահրեստանների (գավառների).

## Ծանոթագրություններ

Կատեգորիա:Իրանի աշխարհագրություն
Կատեգորիա:Իրանի նահանգներ
Հայկաշոտ Աղասյան

**Հայկաշոտ Աղասյան** (Հայկաշոտ Ազատի Աղասյան, ), բուլղարահայ կոմպոզիտոր, բանաստեղծ, ջութակահար, երգիչ։ Բուլղարիայի մայրաքաղաք Սոֆիայի պատվավոր քաղաքացի (2021)։

## Կենսագրություն
Ծնվել է 1953 թվականի հունվարի 28-ին հայաշատ Վառնայում։ 1978 թվականին նա ստացել է ջութակահարի մասնագիտությունը պրոֆեսոր Ս. Մագնևի մոտ, իսկ 1980 թվականին ավարտել է Սոֆիայի Բուլղարիայի պետական կոնսերվատորիայի «կամերային երաժշտության» վարպետության դասը պրոֆեսոր Օ. Ստանչևի մոտ։ Կամերային երաժշտության մասնագիտացումը ստացել է Ֆրանսիայում և Հունգարիայում (1977-1980)։ 1979-1991 թվականներին եղել է «Ազգային երիտասարդական թատրոնի», իսկ 1991 թվականից՝ Սոֆիայի «Վոզրաժդանե» թատրոնի նվագավար և կոմպոզիտոր։ Նվագում է տարբեր սիմֆոնիկ և կամերային նվագախմբերում։ Նրա ծանոթությունը Երիտասարդական թատրոնում 1981 թվականին վերածվեց երկարամյա համագործակցության Նեդյալկո Յորդանովի հետ։ Եղել է երաժշտության հեղինակ և դերասան իր բազմաթիվ բեմադրություններում, գրել է երգեր իր բանաստեղծությունների հիման վրա, ուղեկցել համերգներին Բուլղարիայում և արտերկրում։ Ստեղծել է բուլղարական փոփ երաժշտության ամենահայտնի երգերից մի քանիսը։ Բացի էստրադային երգերից, նա գրում է նաև մանկական երգեր, էստրադային և թատերական երաժշտություն։ Աղասյանի մանկական երգերի մեծ մասը դարձել է հիթեր։ Համագործակցել է Յուրի Ստուպելի հետ (դուետ «Բուլղար»)։

Հայկաշոտ Աղասյանը բուլղարահայ երաժշտության կարկառուն ներկայացուցիչ է, թատերական և կինոերաժշտության, մեծերի և երեխաների համար զվարճալի երգերի հեղինակ, որոնցից շատերը լայն տարածում են գտել։

## Պարգևներ
1993 թվականին «Ոսկե Օրփեոս»-ում արժանացել է գլխավոր մրցանակի, իսկ հաջորդ տարի՝ նույն փառատոնի առաջին մրցանակին։ Նա նաև թատերական երաժշտության «Դիմիտար Վալչև» հիմնադրամի մրցանակի դափնեկիր է։ «Քաղցր-խմող արտույտ», «Բուրգաս և ծով», «Երիտասարդական զվարճալի երգի մրցույթ», «BNT» մանկական երգի մրցույթ, «Գարուն ռադիո մրցույթ» և այլ մրցանակների դափնեկիր։

2009 թվականին Բուլղարիայի նախագահի կողմից նա արժանացել է «Կիրիլ և Մեֆոդի» շքանշանի, իսկ 2016 թվականին արժանացել է Հայաստանի սփյուռքի նախարարության «Կոմիտաս» մրցանակին։ 2015 թվականին Բուխարեստում տեղի ունեցած միջազգային մրցույթում նրա «Մամա/Մայրիկ» երգը ստացել է «Գրան պրի» մրցանակ։

2023 թվականին մասնակցել է Չիրպանում խաչքարի օծմանը՝ նվիրված բուլղարացի բանաստեղծ Պեյո Յավորովի տուն-թանգարանին, և միջոցառումը եզրափակվեց ՀԲԸՄ «Երազանք» պարախմբի և իր ելույթներով։

## Ծանոթագրություններ

Կատեգորիա:Բուլղարահայ բանաստեղծներ
Կատեգորիա:Բուլղարահայ կոմպոզիտորներ
Կատեգորիա:Բուլղարահայ երգիչներ
Կատեգորիա:Կոմպոզիտորներ այբբենական կարգով
Կատեգորիա:Հայերը Սոֆիայում
Կատեգորիա:Բուլղարահայ ջութակահարներ
Գլաբելլա

**Գլաբելլա** (), մարդկանց մաշկի այն հատվածը, որը գտնվում է հոնքերի միջև և քթի վերևում։ Տերմինը նաև վերաբերում է հիմքում ընկած ոսկորին, որը փոքր-ինչ գտնվում է դեպի հետ ընկած դիրքում և կողմնայնորեն միանում է երկու հոնքերի ծայրերին։ Դա ցեֆալոմետրիկ ուղենիշ է, որը գտնվում է սուբնազալ շրջանում։

Գանգի հաստությունը փոփոխական է՝ կախված տեղակայումից։ Գանգը հաստ է գլաբելլայում, արտաքին ծոծրակային ելուստում և ճակատային ոսկորի արտաքին անկյունային հատվածում։

## Ստուգաբանություն
Այս անատոմիական շրջանի տերմինը առաջացել է  բառից, որը նշանակում է «հարթ, անմազ»։

## Բժշկական գիտության մեջ
Գլաբելլայի մաշկը կարող է օգտագործվել՝ չափելու մաշկի տուրգորը ջրազրկման կասկածի դեպքում՝ նրբորեն սեղմելով և բարձրացնելով այն։ Այնուհետև երբ բաց է թողնվում մաշկը, ջրազրկված հիվանդի դեպքում գլաբելլան հակված է երկարաձգված մնալու («վրանաձև»), այլ ոչ թե վերադառնալու իր նորմալ ձևին։

## Ծանոթագրություններ

Կատեգորիա:Գանգ
Կատեգորիա:Գլուխ
Կատեգորիա:Դեմք
Կատեգորիա:Մարդու անատոմիա
Կատեգորիա:Ոսկրային համակարգ
Ջոզեֆ Մարք

**Ջոզեֆ Ռուպերտ Ռուդոլֆ Մարքս** (, ) ավստրիացի կոմպոզիտոր, ուսուցիչ, երաժշտական ​​քննադատ։

## Կենսագրություն
Ջոզեֆ Մարքսը սկսեց երաժշտություն է սովորել մոր մոտ, ապա ուսումը շարունակել Յոհան Բուվայի երաժշտական ​​դպրոցում, որտեղ սովորել է դաշնամուր և ջութակ։ Ընդունվել է Գրացի համալսարան, որտեղ սովորել է նախ իրավունք, ապա փիլիսոփայություն։ Համալսարանն ավարտելուց հետո նա Վիտորիո Բենուսիի ղեկավարությամբ ուսումնասիրել է երաժշտության ընկալման հոգեբանություն, իսկ 1909 թվականին Գրացի համալսարանում պաշտպանել է դոկտորական ատենախոսություն։ «Ատոնալ երաժշտություն|Ատոնալ» տերմինն առաջին անգամ օգտագործել է Ջոզեֆ Մարքսը։ 1907 թվականին կարճ ժամանակով կոմպոզիցիա է սովորել Էրիխ Վոլֆ Դեգների ղեկավարությամբ։

1914-1952 թվականներին եղել է Վիեննայի երաժշտական ​​ակադեմիայի երաժշտության տեսության և կոմպոզիցիայի պրոֆեսոր, 1922-1924 թվականներին՝ տնօրեն, ապա 1924-1927 թվականներին՝ համալսարանի վերակազմավորումից հետո՝ ռեկտոր։ 1927-1930 թվականներին նա միաժամանակ կոմպոզիցիա է դասավանդել Անկարայում և հանդես է եկել որպես թուրքական կառավարության խորհրդատու՝ Անկարայի կոնսերվատորիայի ստեղծման ժամանակ։ 1934 թվականին հրատարակել է ներդաշնակության դասագիրք։ Մարքսի բազմաթիվ ուսանողների թվում են Յոհան Նեպոմուկ Դավիդը, Ասեն Նայդենովը, Ֆին Հոֆդինգը, Յենո Տակաչը, Ալֆրեդո Սանգիորգին։ 1931-1938 թվականներին որպես երաժշտական ​​քննադատ հրապարակվել է «Neues Wiener Journal» թերթում. ելույթ ունենալով պահպանողական դիրքերից՝ նա սուր քննադատության է ենթարկել Առնոլդ Շյոնբերգին և նրա շրջապատին՝ Պաուլ Հինդեմիթին, Իգոր Ստրավինսկուն։ Մարքսի հոդվածները կազմել են «Ռոմանտիկ ռեալիստի դիտարկումները» ժողովածուն (), իսկ 1964 թվականին նա հրատարակել է երաժշտական ​​տեսության վերաբերյալ հոդվածների ժողովածու՝ «Աշխարհի լեզուն՝ երաժշտություն» ():

1930-1938 և 1947-1964 թվականներին եղել է Ավստրիայի կոմպոզիտորների միության նախագահ։ Գրացի (1932) և Վիեննայի (1947) պատվավոր քաղաքացի, Վիեննայի համալսարանի պատվավոր դոկտոր (1947), Ավստրիայի գիտությունների ակադեմիայի պատվավոր անդամ (1956)։

Ջոզեֆ Մարքսը մահացել է 1964 թվականի սեպտեմբերի 3-ին, Վիեննայում։

## Ծանոթագրություններ

## Արտաքին հղումներ
* www.joseph-marx-society.org - Official website of the Joseph Marx Society
* www.joseph-marx.org - Huge website on the composer Joseph Marx
* 

Կատեգորիա:Ավստրիացի դաշնակահարներ
Կատեգորիա:Ավստրիացի երաժշտագետներ
Կատեգորիա:Ավստրիացի կոմպոզիտորներ
Կատեգորիա:Երաժշտական մանկավարժներ
Կատեգորիա:Վիեննայի համալսարանի դասախոսներ
Մարկո Մոտա

**Մարկո Մոտա** (, ), իտալացի ֆուտբոլիստ, պաշտպան։

## Կարիերա
### Ակումբային
Մոտան «Ատալանտայի» սան է։ 2004 թվականին սկսել է խաղալ ակումբում։ 2005/06 մրցաշրջանը ֆուտբոլիստը սկսել է «Ուդինեզեի» կազմում, որին պատկանում էր ֆուտբոլիստի իրավունքների 50%-ը։ Մնացած մասը «Ուդինեզեն» գնել էր 2007 թվականի ամռանը և գրեթե անմիջապես խաղացողին վարձակալության էր տվել «Տորինոյին», որտեղ նա լավ մրցաշրջան է անցկացրել։ Վերադառնալով «Ուդինեզե»՝ Մոտան հիմնական խաղացող չի դարձել, բայց հաճախ է խաղադաշտ դուրս եկել։

2010 թվականի հուլիսի 5-ին Մոտան վարձավճարով տեղափոխվել է «Յուվենտուս»՝ վարձակալության իրավունքով խաղացողի պայմանագիրը 5 միլիոն եվրոյով գնելու առաջնահերթ իրավունքով։

2011 թվականի հունիսի 22-ին «Յուվենտուսը» հայտարարել է, որ ֆուտբոլիստի հետ կնքվել է եռամյա պայմանագիր, իսկ նրա տրանսֆերը գնվել է «Ուդինեզեից»։  Գործարքի գումարը կազմել է 3,75 մլն եվրո, որը վճարվել է երեք տարվա ընթացքում։

2012 թվականի հունվարի 30-ին ֆուտբոլիստը վարձավճարով տեղափոխվել է «Կատանիա» մինչև 2011/12 մրցաշրջանի ավարտը։

2012 թվականի հուլիսի 19-ին ֆուտբոլիստը մեկ տարվա վարձակալության իրավունքով տեղափոխվել է «Բոլոնիա»։

### Միջազգային
Մոտան 31 հանդիպում է անցկացրել Իտալիայի երիտասարդական հավաքականի կազմում՝ նրա հետ հաղթելով Տուլոնի պատանեկան մրցաշարում։ Նա նաև մասնակցել է 2008 թվականի Օլիմպիական խաղերին։

2010 թվականի օգոստոսի 10-ին իր նորամուտն է նշել Իտալիայի առաջին հավաքականում Կոտ դ'Իվուարի հավաքականի հետ ընկերական խաղում։

## Ձեռքբերումներ
* Տուլոնի պատանեկան մրցաշարի հաղթող՝ 2008

## Ծանոթագրություններ

## Արտաքին հղումներ
* Профиль на Чемпионат.ру
* Профиль на Soccer.ru

Կատեգորիա:Ալմերիայի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տորինոյի ֆուտբոլիստներ
Էնոլա Հոլմս 2

**«Էնոլա Հոլմս 2»** (), 2022 թվականին ռեժիսոր Հարի Բրեդբիրի գեղարվեստական դետեկտիվ ֆիլմ Netflix-ից՝ նկարահանված Նենսի Սփրինգերի գրքերից մեկի հիման վրա։ «Էնոլա Հոլմսից» հետո երկրորդ ֆիլմն է Շերլոք Հոլմսի քրոջ մասին։ Գլխավոր դերում Միլլի Բոբբի Բրաունն է՝ Շերլոք Հոլմսի քույրը, Շերլոք Հոլմսի դերը խաղացել է Հենրի Քավիլը։ Պրեմիերան տեղի է ունեցել 2022 թվականի նոյեմբերի 4-ին։

## Սյուժե
Ի տարբերություն առաջին մասի՝ այս ֆիլմը Նենսի Սպրինգերի Էնոլա Հոլմսի վեպերի էկրանավորումը չէ։ Ֆիլմում պետք է տեղի ունենա գլխավոր հերոսուհու և արիստոկրատական ընտանիքի ժառանգ վիկոնտ Թյուքսբերիի վերամիավորումը։

## Դերերում

## Արտադրություն
Ֆիլմի նկարահանումներն սկսվել են 2021 թվականի գարնանը անգլիական Յորքշիրում, ավարտվել՝ 2022 թվականի հունվարին։ Ֆիլմի երկու մասերի ռեժիսորը Հարի Բրեդբիրն է, իսկ սցենարիստը՝ Ջեք Թորն։

2022 թվականի նոյեմբերի 4-ին տեղի է ունեցել պրեմիերան։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2022 ֆիլմեր
Կատեգորիա:Legendary Pictures ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Ֆիլմեր Շերլոք Հոլմսի մասին
Խավիար (ձկան)

մինի|Սև և կարմիր խավիարներ

**Խավիարը** սննդամթերք է, որը պատրաստվում է ձկնկիթներից։ Դրա պատրաստման ամենատարածված եղանակը աղակալումն է։ Նրանք հիմնականում օգտագործում են, այսպես կոչված, սև խավիարը՝ թառափի խավիարը, և կարմիր խավիարը,որը ստանու են սաղմոնաձկներից, ինչպես նաև այլ առևտրային ձկներ, այդ թվում՝ մինտայից,գայլաձկներից, գետածածաններից և այլն։ Որոշ հոլոթուրիաների և ծովային ոզնիների խավիարն օգտագործվում է որպես սնունդ հում, տապակած կամ աղ արված վիճակում։

Արտադրվում է սինթետիկ խավիար՝ փոխնակ արտադրանք, որը համով և տեսքով ընդօրինակում է ձկան խավիարը՝ հիմնականում սաղմոնաձկների և թառափի։

## Պատրաստման եղանակներ
**Հատիկավոր խավիար**

Հատիկավոր խավիարի հատիկները միմյանց հետ կապված չեն և գնդաձև են։ Համասեռ զանգված ստանալու համար թարմ հում խավիարը քսում են մաղի վրա։ Խավարի հատիկները անցնելով մաղի անցքերով անվնաս մաքրվում են թաղանթներից ու երակներից ։

**Սեղմված խավիար**

Սեղմված խավիարի հատիկները հարթ և խիտ են։ Առանձնահատուկ համն ապահովում է թեթևակի չորացրած (ֆերմենտացված) հատիկները ավելի թարմ հատիկների հետ՝ հագեցած թառափի աղի ճարպով ։ Սեղմված խավիարի պատրաստման համար թարմ որսած ձկան խավիարն աղում են։ Աղավորումն իրականացվում է հագեցած աղի լուծույթում, տաքացվում է մինչև 38-40&nbsp;°C։ Աղելուց հետո խավիարը չորացնում են։ Խավիարը, չորացրած և մաքրված բոլոր երակներից ու լորձից, սեղմում են  ջարդիչներով  կամ մամլիչի տակ։

**Տրորած խավիար**

Յաստիկի խավիարը աղում են անմիջապես թաղանթով ձկնկիթների հետ սառը հագեցած աղի լուծույթում։ Դրա համար օգտագործվում է չհասած կամ թույլ խավիար։ Պահել աղաջրի մեջ մինչև օգտագործելը ։

## Տեսակներն ըստ ծագման
**Կարմիր խավիար**

Կարմիր խավիարը սաղմոնաձկան ձկնկիթն է։ Ուն հատիկավոր տեսք։ Այն տեղափոխում են հագեցած աղի լուծույթի մեջ, որից հետո ավելացնում են բուսական յուղ և գլիցերին, որպեսզի հատիկները չկպչեն։

**Սև խավիար**

Սև խավիարը թառափի խավիարից պատրաստված ուտեստ է և համարվում է դելիկատես։ Այն կարող է լինել հատիկավոր, սեղմված կամ տրորված։

**Մասնիկային խավիար**

Ստացվում է մանր ձկներից, օրինակ՝ գետածածանից, շիղաձկներից, գայլաձկներից, Ոբլայից։ Կարելի է ներառել նաև  սիգի, ձողաձկան, մակրոուսի, ծովատառեխի խավիարները։
մինի|սև խավիար
**Մինտայի խավիար**

Մինտայ ձկան խավիարն է։

**Թռչող ձկների խավիար**

Օգտագործվում է սուշիի որոշ տեսակների պատրաստման համար։

**Խխունջի խավիար**

Խխունջի խավիարը ֆրանսիական խոհանոցի դելիկատես է։

## Բաղադրութուն
Հատիկավոր,թույլ աղացված խավիարը ըստ զանգվածի պարունակում է․

* ջուր - 47-53%,
* սպիտակուցներ - 23-27%,
* ճարպեր - 13-18%,
* կերակրի աղ - 3-4,5%։

Խավիարը հարուստ է սննդարար նյութերով, սակայն այն լայնորեն չի օգտագործվում որպես սննդամթերք՝ բարձր գնի պատճառով։ Խավիարն օգտագործում են հիմնականում նախուտեստների տեսքով՝ ախորժակը խթանելու համար։

## Խավիարի մասին արվեստում
Խավիարի մասին նկարագրվում է Անդրեյ Լոգվինի «Կյանքը ստացված է» պաստառում, որը ստեղծվել է 1997 թվականին։  Կարմիր խավիարի ֆոնի վրա սև խավիարով կյանքը հաստատող կարգախոսը ցույց էր տալիս նոր սոցիալական դասի՝ ռուս երիտասարդ բուրժուազիայի, կամ ինչպես այն ժամանակ սովորաբար կոչվում էր «նոր ռուսներ»–ի լավատեսության հեգնանքը։

## Ծանոթագրություններ

Կատեգորիա:Խոհանոց
Կատեգորիա:Ծովամթերքներ
Կատեգորիա:Ձկնային ուտեստներ
Կատեգորիա:Նախուտեստներ
Դու Մու

**Դու Մու** (), Թան դինաստիայի չինացի բանաստեղծ։

## Կենսագրություն
Դու Մուն ծագումով եղել է ազնվական, սակայն աղքատ ընտանիքից։ Ծնվել է Չանյան կայսրության մայրաքաղաքում։ Ստացել է լավ կրթություն։ 813 թվականին կորցրել է իր հորը։ Երիասարդ տարիներին մասնակցել է գավառներում ապստամբ իշխանների դեմ կազմակերպված ռազմական արշավներին։ 828 թվականին գերազանցորեն հանձնել է կայսերական քննությունը և արժանացել է ցզինշիի (մայրաքաղաքում երեք տարին մեկ անցկացվող քննություններին լավագույն արդյունքը ցուցաբերող) աստիճանի։ Դրանից հետո՝ 828-835 թվականներին, աշխատել է նահանգային կառավարման գրասենյակներում՝ ներկայիս Ցզյանսիի և Անհոյի տարածքներում։ 835-857 թվականներին Լոյանում եղել է կառավարական մարմինների ղեկավար։ 837 թվականին եղբոր հիվանդության պատճառով հրաժարվել է իր պաշտոնից։ 839 թվականին վերադարձել է մայրաքաղաք, որտեղ պաշտոն է ստացել կառավարությունում։ 841 թվականին նշանակվել է ներկայիս Հուբեյ նահանգի Հուանչժոու շրջանի կառավարիչ։ 846 թվականին դարձել է կառավարության անդամ և վերադարձել է Չանյան, որտեղ էլ 852 թվականին մահացել է։

## Ստեղծագործություն
[մինի|[Մաո Ցզե Դունի ձեռքով արտագրված Դու Մուի «Ուղերձ Հան Չոյին՝ Յանչժոյի փոխարքային» բանաստեղծությունը Յանչժոյում: ]]
Դու Մուն ստեղծագործել է շի և ֆու ժանրերում, ինչպես նաև հին չինական արձակում։ Նա առավել հայտնի է որպես զգայական, քնարական կարճ բանաստեղծությունների հեղինակ։ Բանաստեղծությունների նախապատմություն են հանդիսանում պատմական վայրերը կամ ռոմանտիկ իրավիճակները։ Դու Մուի բանաստեղծական ոճում համադրված են դասական կերպարները, առօրյա խոսքը և բառախաղերը։ Բացի այդ նա գրել է ծավալուն և երկար պոեմներ։ Դու Մուի գրչին են պատկանում մոտ 800 բանաստեղծություններ և պոեմներ։ Նրա ստեղծագործություններից առավել հայտնի են «Հրաժեշտից առաջ», «Զբոսանք լեռներում», «Աշնանային երեկո», «Երգ Աֆան պալատի մասին», «Իմ կարոտը», «Քսաչորսի կամուրջը» («Ուղերձ Հան Չոյին՝ Յանչժոյի փոխարքային» մյուս անվանումը)։

## Ծանոթագրություններ

## Գրականություն
* 
* Francis, Mark. Running Under the Ice: Fifty Selected Poems by Du Mu. Oxcidental Press 2012. ISBN 978-1-4681-2831-4.
* Wolfgang Kubin: Das lyrische Werk des Tu Mu (803–852), Veröffentlichungen des Ostasien-Instituts der Ruhr-Universität Bochum, Band 19, Otto Harrassowitz Verlag, Wiesbaden, 1976.

Կատեգորիա:Չինացի բանաստեղծներ
Կատեգորիա:Չինացի գրողներ
Կատեգորիա:Տղամարդ բանաստեղծներ
Թոմ Փրայոր

**Քրիստոֆեր Թոմաս Փրայոր** (, ), թատրոնի և կինոյի բրիտանացի դերասան, սցենարիստ և պրոդյուսեր։ Առավել հայտնի է «Քինգսման։ Գաղտնի ծառայություն» և «Ամեն ինչի տեսություն» ֆիլմերում կատարած դերերի շնորհիվ։

## Կենսագրություն
Ծնվել է 1990 թվականի դեկտեմբերի 2-ին։

Անգլիական Դորչեսթերի Թոմաս Հարդիի անվան դպրոցն ավարտելուց հետո ընդունվել է Ուեյմության քոլեջ, որտեղ ուսումնասիրել է արվեստ։ Գերազանցությամբ քոլեջն ավարտելուց հետո ընդունվել է Դրամատիկական արվեստի թագավորական ակադեմիա, որն ավարտել է 2012 թվականին։

Թատերական առաջնաելույթը կայացել է 2013 թվականին Ուեսթ Էնդի թատրոնում, որտեղ մասնակցել է «Թորի բոյզ», «Ռոմեո և Ջուլիետ» և «Դանիայի արքայազնը» բեմականացումներում։

2014 թվականին գրել է «Ճեղքելով շրջանը» կարճամետրաժ ֆիլմի սցենարը։

2021 թվականին թողարկվել է էստոնացի ռեժիսոր Պեետերա Ռեբանեի «Փյունիկ» ֆիլմը, որտեղ Փրայորը կատարել է գլխավոր դերը։ Փրայորը նաև հանդիսանում է սցենարի համահեղինակ և պրոդյուսերներից։ Ֆիլմի իրադարձությունները տեղի են ունենում 1970-ականներին եղած սառը պատերազմի ժամանակ և պատմում է շարքային Սերգեյ Սերեբրեննիկովի (Թոմ Փրայոր) և ԽՍՀՄ ռազմաօդային ուժերի լեյտենանտ Ռոման Մատվեևի (Օլեգ Զագոռոդնի) մեջ առաջացած հարաբերությունների մասին։ Ֆիլմը ցուցադրվել է Մոսկվայի 43-րդ միջազգային կինոփառատոնի ժամանակ՝ «Ռուսական հետք» ծրագրի շրջանակներում։ Լրատվամիջոցներում ֆիլմը տարբեր քննարկումների ու բանավեճերի պատճառ է դարձել։

## Անձնական կյանք
Փրայորը հանդիսանում է ԼԳԲՏՔ+ համայնքի անդամ։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի բրիտանացի դերասաններ
Կատեգորիա:21-րդ դարի դերասաններ
Կատեգորիա:Անգլիացի թատերական գործիչներ
Կատեգորիա:Անգլիացի տղամարդ կինոդերասաններ
Կատեգորիա:Բրիտանացի դերասաններ
Կատեգորիա:Բրիտանացի թատերական գործիչներ
Կատեգորիա:Բրիտանացի կինոդերասաններ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի սցենարիստներ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասաններ
Կատեգորիա:Կինոդերասաններ
Ոստիկանը Ռուբլյովկայից։ Ամանորյա խառնաշփոթ

**«Ոստիկանը Ռուբլյովկայից։ Ամանորյա խառնաշփոթ»,** 2018-ի ռուսական կատակերգությունը, որը նկարահանվել է TNT հեռուստաընկերության կողմից՝ «LEGIO FELIX» արտադրական միավորման հետ համատեղ Ամանորյա սյուժեի տեսքով՝ Իլյա Կուլիկովի սցենարով և հիմնված «Ոստիկանը Ռուբլյովկայից» հեռուստասերիալի վրա։ Պրեմիերան կայացել է 2018 թվականի դեկտեմբերի 13-ին Մոսկվայի «Հոկտեմբեր» կինոկենտրոնում։

## Սյուժե
Ըստ ֆիլմի սյուժեի՝ ամանորյա տոներին ընդառաջ ոստիկանության ծառայողները հաղորդում են ստանում, որ դրանցից մեկը կփակվի՝ բյուջետային միջոցների տնտեսման պատճառով։ «Բարվիխա-Սեվերնոյե» - ն, որտեղ աշխատում են գլխավոր հերոսները, փակման վտանգի տակ է։ Վարչությունը լուծարումից փրկելու համար Գրիշա Իզմայիլովը՝ մի քանի գործընկերների հետ միասին, որոշում է դիմել ծայրահեղ միջոցների և թալանել բանկը։ Նա հույս ունի, որ իր մյուս գործընկերները, բաժնի պետ Վլադիմիր Յակովլևի հետ միասին, արագորեն կբացահայտեն այս գործը և դրանով իսկ կփրկեն բաժանմունքը կրճատումից։ Բայց արդյունքում ամեն ինչ այնքան էլ այնպես չի ընթանում, Ինչպես Գրիշան էր նախատեսել։ Գործարար մագնատի գողացված փողերը պարզվում է, որ ոչ միայն կեղծ են, այլև ներծծված են երիտասարդ քիմիկոսի՝ նրանց ենթադրյալ սեփականատիրոջ որդու թմրանյութերով։

## Նկարահանող խումբ
* Իլյա Կուլիկով՝ պրոդյուսեր, սցենարի հեղինակ և ռեժիսոր,
* Անդրեյ Սեմենով՝ գլխավոր պրոդյուսեր,
* Եվգենի Նիկիշով՝ պրոդյուսեր,
* Վալերի Ֆյոդորովիչ՝ պրոդյուսեր,
* Ալյոնա Մարախովսկի՝ պրոդյուսեր,
* Ալեքսեյ Պերեվալով՝ օպերատոր,
* Դենիս Դուբովիկ՝ կոմպոզիտոր,
* Դենիս Բիկով՝ բեմադրող նկարիչ,
* Տատյանա Շապովալովա՝ զգեստների դիզայներ,
* Սերգեյ Ֆեդոտով՝ մոնտաժոր։

## Կատարում
2018 թվականի մարտի 12-ին «Ոստիկանը Ռուբլյովկայից» հեռուստասերիալի մոտիվներով սկսվեցին «Ոստիկանը Ռուբլյովկայից։ Ամանորյա խառնաշփոթ», որը դարձավ սերիալի չորրորդ սեզոնի տոնական ամանորյա շարունակությունը։ Սկզբում ֆիլմի վարձույթը Ռուսաստանի կինոթատրոններում նախատեսված էր դեկտեմբերի 27 - ին, սակայն սկսվել էր մեկ շաբաթ շուտ՝ 2018 թվականի դեկտեմբերի 20-ին։

## Կարծիքներ և գնահատականներ
Ֆիլմը մամուլում ստացել է խառը, ոչ միանշանակ արձագանքներ։ Նրա դրական ակնարկները հրապարակել է կինոն Mail.ru, ավելի թերահավատ - «Կինոյի արվեստ» հրատարակություններում, Կանոբու, կտրուկ բացասական - Ամուրսկայա պրավդա։ Ֆիլմի մասին գրել են․ «Ֆիլմի հիմնական սյուժեն լավ մտածված է, բայց գռեհիկությունն անցնում է բոլոր սահմանները», «Չնայած այն հանգամանքին, որ ֆիլմը պատկանում է «հիմար» կատակերգությունների կատեգորիային, որոնցում գործում են անհաջող, կոպիտ և բութ հերոսներ, նման հումորը նույնպես կարող է ծիծաղելի լինել»։

## Ծանոթագրություններ

## Արտաքին հղումներ
* Полицейский с Рублёвки. Новогодний беспредел на сайте ТНТ-онлайн

Կատեգորիա:2010-ականների ռուսերեն ֆիլմեր
Կատեգորիա:2018 ֆիլմեր
Կենդանիների գրիպ

**Կենդանիների գրիպ**, խոզերի, ձիերի, խեկների և թռչունների սուր վարակիչ վիրուսային հիվանդություն։ Հարուցիչները *Orthomyxoviride* ընտանիքի վիրուսներն են։

## Կենդանիների գրիպ

#### Խոզերի գրիպ

Խոզերի գրիպն առաջանում է տարվա ցուրտ եղանակին, բնորոշվում է հանկարծակի սկզբով, կտրուկ արտահայտված տենդով, ընդհանուր թուլությամբ և շնչառական օրգանների ախտահարմամբ։ Խոզերի գրիպի վիրուսները կարող են մարդկանց մոտ հիվանդություն առաջացնել. հաստատված է, որ խոզերը վարակվում են մարդկանց վիրուսների խմբերից։

#### Ձիերի գրիպ
Ձիերի գրիպն արտահայտվում է կարճատև տենդով, ընկճվածությամբ, աչքի լորձաթաղանթի բորբոքումով, արցունքահոսությամբ, վերին շնչուղիների կատառով, չոր և ցավոտ հազով։ Հիվանդությունն ուղեկցվում է կոկորդի և շնչափողի բորբոքումով, բրոնխաբորբով և թոքաբորբով (ծանր դեպքերում)։

#### Խոշոր եղջերավորների գրիպ
Խոշոր եղջերավորների գրիպը բնորոշվում է սուրընթացքով, բարձր ջերմությամբ, աչքի շաղկապենաբորբով, քթաբորբով, ախորժակի կորստով։

#### Թռչունների գրիպ

Թռչունների գրիպը (դաս., թռչունների ժանտախտ) հաճախակի ընթանում է համաճարակի ձևով, բնորոշվում է այտուցներով, շնչառական և մարսողական ուղիների ախտահարումով։ Ախտորոշում են կլինիկական համաճարակաբանական տվյալներով և լաբորատոր հետազոտությամբ (վիրուսի առանձնացում և հակածինի նույնականացում)։

## Բուժում
Բուժումը՝ ախտանշանների միջոցներ, այդ թվում՝ հակաբիոտիկներ, մասնավորապես՝ ամանտադին (բարդացումները կանխելու համար Կանխարգելումը, թռչունների և ձիերի գրիպը կանխելու համար օգտագործում են ապակտիվացրած վակցինաներ, անասնաբուժասանական միջոցառումներ։

Կատեգորիա:Գյուղատնտեսություն
Կատեգորիա:Կենդանիների հիվանդություններ
Ոստիկանը Ռուբլյովկայից։ Ամանորյա խառնաշփոթ 2

**«Ոստիկանը Ռուբլյովկայից։ Ամանորյա խառնաշփոթ 2»,** Իլյա Կուլիկովի ռուսական կատակերգական ֆիլմը։ «Ոստիկանը Ռուբլյովկայից. Ամանորյա խառնաշփոթ»։ Ֆիլմի պրեմիերան տեղի է ունեցել 2019 թվականի դեկտեմբերի 9-ին Մոսկվայի «Հոկտեմբեր» կինոկենտրոնում։

## Սյուժե
Մոտենում է Նոր տարին, և Բարվիհայի ոստիկանության աշխատակիցները նախատեսում են այն տոնել քաղաքից դուրս՝ հին ընկերների և գործընկերների ջերմ ընկերակցությամբ։ Բայց չնախատեսված հանգամանքները, ի դեմս հանցագործների, որոնք թալանել են խոշոր ոսկերչական ձեռնարկությունը, տոնը վտանգի տակ են դնում։ Կարող են ռուբլևի ոստիկանները վերադարձնել միլիոնավոր դոլարներ արժողությամբ գողացված գոհարները և փրկել իրենց տոնը մինչև ժամացույցը կեսգիշերին հարվածելը։

## Ստեղծում
2019 թվականի հուլիսի 12-ին հայատարավել է նոր ֆիլմի թողարկման ամսաթիվը։ Ֆիլմի նկարահանումները տեղի են ունեցել 2019 թվականի օգոստոսից մինչև սեպտեմբեր Մոսկվայում և Մոսկվայի մարզում։

## Քննադատություն
«Ֆիլմում չկան ոչ ամերիկյան հիմար հումոր, ոչ էլ հորինված տեսարաններ», - հայտարարել է *InterMedia*-ից Դենիս Ստուպնիկովը՝ «կերպարների անբավարար մշակումը» ֆիլմի թերություններից համարելով։ Weburg-ից Կիրիլ Իլյուխինը նշել է «լավ հումորը, հակիրճությունը» և դերասանների հիանալի կատարումը, որոնք ճշգրիտ փոխանցում են իրենց դերերը։ Կինոաֆիշից Կոնստանտին Կիցենյուկը հայտարարել է, որ ֆիլմում «դեռ կան թերություններ և ճաշակայնություն»՝ նշելով, որ «սյուժեն ավելի հեշտ է դարձել, ինչպես և հումորի մեծ մասը»։ Վլադիսլավ Շուրավին Film.ru Նա նշել է, որ ֆիլմի կատակները «նախկինի պես գոտկատեղից ցածր են», իսկ ֆիլմը «հերքում է բոլոր տեսակի տոնական սենտենցիաներն ու արժեքները»։ Կինոմանիայից Կիրիլ Գորյաչոկը նշել է ֆիլմում մետաիրոնիկ կատակների առկայությունը՝ հայտարարելով, որ «հակառակ դեպքում դա միևնույն զուտ կոմերցիոն ձեռնարկությունն է, որը գեղարվեստական տեսանկյունից նկարահանվել է բավականին էժան և անփույթ»։ Դենիս Վիլենկինը Տվ-ի Շրջապատից ամենահիասթափեցնողն է անվանել այն, որ «չարագործներին կանգնեցնելու իր իսկ և աշխատող միջոցից միայն ռադիոկառավարվող մեքենայի վրա շղթայական սղոց են հորինել»։ Վիդեոբլոգեր Եվգենի Բաժենովը խիստ բացասական է արտահայտվել ֆիլմի մասին՝ նշելով «հումորի գրեթե լիակատար բացակայությունը»։

## Ծանոթագրություններ

## Արտաքին հղումներ
* Страница фильма на сайте канала ТНТ

Կատեգորիա:2010-ականների ռուսերեն ֆիլմեր
Կատեգորիա:2019 ֆիլմեր